
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 54 

16 Ιανουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατηγορίες υπόχρεων απεικόνισης συναλλαγών που 
υποχρεούνται στη χρησιμοποίηση φορολογικού 
μηχανισμού Ε.Α.Φ.Δ.Σ.Σ., καθώς και κατηγορίες 
υπόχρεων απεικόνισης συναλλαγών που εξαιρού¬ 
νται από τη χρησιμοποίηση φορολογικών μηχανι¬ 
σμών Ε.Α.Φ.Δ.Σ.Σ. του Ν. 1809/1988 (ΦΕΚ 222 Α').... 1 

Τροποποίηση της υπ’ αριθμ. Α.Υ.Ο.Ο./ΠΟΛ.1015/10.1.2012 
(ΦΕΚ Β'257/13.2.2012) «Χρονικά όρια δυνατότητας 
διάθεσης Φ.Η.Μ και φορολογικών μνημών», όπως 
τροποποιήθηκε από την υπ’ αριθμ. Α.Υ.Ο.Ο/ΠΟΛ 

1200/2012. 2 

Προληπτικά ή διασφαλιστικά του δημοσίου συμφέρο¬ 
ντος μέτρα άμεσου και επείγοντος χαρακτήρα σε 
περίπτωση φοροδιαφυγής, σύμφωνα με τις διατά¬ 
ξεις των παραγράφων 5,6 και 7 του άρθρου 46 του 
Ν. 4174/2013, εξειδίκευση των προσώπων σε βάρος 
των οποίων αυτά επιβάλλονται, καθορισμός των πε¬ 
ριπτώσεων ολικής ή μερικής άρσης των μέτρων και 
μη εφαρμογής αυτών, προσδιορισμός χρόνου δια¬ 


τήρησης τους και άλλων ειδικότερων θεμάτων. 3 

Τρόπος παρακολούθησης μη τιμολογηθέντων 

αποθεμάτων. 4 

Κατάργηση ιατρικού τμήματος και μεταφορά θέσε¬ 
ων με το προσωπικό που τις κατέχει. 5 


ΑΠΟΦΑΣΕΙ Σ 

Αριθμ. ΠΟΑ. 1288 (1) 


Κατηγορίες υπόχρεων απεικόνισης συναλλαγών που 
υποχρεούνται στη χρησιμοποίηση φορολογικού μη¬ 
χανισμού Ε.Α.Φ.Δ.Σ.Σ., καθώς και κατηγορίες υπόχρε¬ 
ων απεικόνισης συναλλαγών που εξαιρούνται από τη 
χρησιμοποίηση φορολογικών μηχανισμών Ε.Α.Φ.Δ.Σ.Σ. 
του Ν. 1809/1988 (ΦΕΚ 222 Α'). 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ 
ΕΣΟΔΩΝ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 7 του άρθρου 1 του 
Ν. 1809/1988 «Καθιέρωση Φορολογικών Μηχανισμών και 
άλλες διατάξεις» (ΦΕΚ 222 Α'), όπως ισχύουν. 


2. Την υπ’ αριθμ. 1051082/549/0015/ ΠΟΛ.1082/2.6.2003 
(ΦΕΚ 743 Β') απόφαση του Υπουργού Οικονομίας και 
Οικονομικών «Καθιέρωση υποχρέωσης χρησιμοποίησης 
Ειδικών Ασφαλών Διατάξεων Σήμανσης Στοιχείων του 
Ν. 1809/1988 όπως ισχύει, για την έκδοση, σήμανση και 
διαφύλαξη των στοιχείων του Κ.Β.Σ. (π.δ. 186/1992), που 
εκδίδονται με μηχανογραφικό τρόπο - Συμπλήρωση 
και κωδικοποίηση της Α.Υ.Ο.Ο. 1102389/913/0015/ΠΟΛ. 
1284/20.12.2002 (ΦΕΚ 3 Β'/2003)». 

3. Την υπ’ αριθμ. 1055264/491/0015/ΠΟΛ. 1061/1.7.2004 
(ΦΕΚ 1051 Β') απόφαση του Υπουργού Οικονομίας και 
Οικονομικών «Προαιρετική χρησιμοποίηση των Ειδικών 
Ασφαλών Φορολογικών Διατάξεων Σήμανσης Στοιχεί¬ 
ων «ΕΑΦΔΣΣ» για τα στοιχεία που εκδίδονται από τον 
υπόχρεο εκτός επαγγελματικής του εγκατάστασης επί 
οχημάτων, με τη χρησιμοποίηση φορητών ηλεκτρονικών 
υπολογιστών». 

4. Την υπ’ αριθμ. Δ6Α 1196756 ΕΞ 2013/23.11.2013 από¬ 
φαση του Υπουργού Οικονομικών και του Υφυπουρ¬ 
γού Οικονομικών «Συμπλήρωση της υπ’ αριθμ. Δ6Α 
1015213/28-1-2013 (Β' 130 και 372) απόφασης του Υπουρ¬ 
γού Οικονομικών και του Υφυπουργού Οικονομικών “Με¬ 
ταβίβαση αρμοδιοτήτων στον Γενικό Γραμματέα της 
Γενικής Γραμματείας Δημοσίων Εσόδων του Υπουργείου 
Οικονομικών”» (ΦΕΚ 3317 Β'/27.12.2013). 

5. Ότι, από 1.1.2014, με την κατάργηση των υποχρε¬ 
ώσεων τήρησης πρόσθετων βιβλίων και της θεώρη¬ 
σης φορολογικών στοιχείων, που προβλέπονται από 
τον Κώδικα Φορολογικής Απεικόνισης Συναλλαγών (ν. 
4093/2012, υποπαράγραφος Ε1), επέρχονται ορισμένες 
διαφοροποιήσεις ως προς την έκδοση αποδείξεων 
λιανικών συναλλαγών, από συγκεκριμένες κατηγορί¬ 
ες υπόχρεων συναλλαγών και κρίνεται απαραίτητο να 
παρασχεθούν σ’ αυτές τις κατηγορίες επιτηδευματιών, 
οι αναγκαίες διευκολύνσεις στην άσκηση της επαγγελ¬ 
ματικής τους δραστηριότητας. 

6. Ότι, από την απόφαση αυτή, δεν προκαλείται δα¬ 
πάνη σε βάρος του Κρατικού Προϋπολογισμού, απο¬ 
φασίζουμε: 

Ορίζουμε τους υπόχρεους απεικόνισης συναλλαγών 
του Κώδικα Φορολογικής Απεικόνισης Συναλλαγών 
(ν. 4093/2012, υποπαράγραφος Ε1) που υποχρεούνται 
να σημαίνουν με τη χρησιμοποίηση φορολογικού μη¬ 
χανισμού Ε.Α.Φ.Δ.Σ.Σ. του Ν. 1809/1988 (ΦΕΚ 222 Α') τις 
μηχανογραφικά εκδιδόμενες αποδείξεις λιανικών συ- 

ναλλαγών, καθώς και τους υπόχρεους απεικόνισης συ¬ 
ναλλαγών που απαλλάσσονται από τη χρησιμοποίηση 
φορολογικών μηχανισμών Ε.Α.Φ.Δ.Σ.Σ. ως εξής: 

1. Με την επιφύλαξη των παραγράφων 2 έως και 5 
της παρούσας, οι υπόχρεοι απεικόνισης συναλλαγών 
υποχρεούνται να σημαίνουν με φορολογικό μηχανισμό 
Ε.Α.Φ.Δ.Σ.Σ. του Ν. 1809/1988 (ΦΕΚ 222 Α') τις αποδείξεις 
λιανικών συναλλαγών που εκδίδουν με μηχανογραφικό 
τρόπο (ηλεκτρονικό υπολογιστή). 

2. Οι παρακάτω κατηγορίες υπόχρεων απεικόνισης 
συναλλαγών δύνανται να μη χρησιμοποιούν φορολογικό 
μηχανισμό Ε.Α.Φ.Δ.Σ.Σ. του Ν. 1809/1988 (ΦΕΚ 222 Α'), για 
την έκδοση των αποδείξεων λιανικών συναλλαγών με 
μηχανογραφικό τρόπο, ανεξάρτητα από την κατηγορία 
των βιβλίων που τηρούν και την μορφή του φορέα τους 
(φυσικά ή νομικά πρόσωπα): 

α) Ο εκμεταλλευτής χώρου διαμονής ή φιλοξενίας, 
εκπαιδευτηρίου, παιδικού σταθμού, κλινικής ή θερα¬ 
πευτηρίου, κέντρων αισθητικής, γυμναστηρίων, χώρου 
στάθμευσης, καθώς και οι γιατροί και οδοντίατροι με 
την προϋπόθεση ότι, στις εκδιδόμενες αποδείξεις ανα¬ 
γράφουν και το ονοματεπώνυμο και τη διεύθυνση του 
πελάτη, με εξαίρεση τον εκμεταλλευτή χώρου στάθμευ¬ 
σης, που μπορεί να αναγράφει τον αριθμό κυκλοφορίας 
του οχήματος του πελάτη. 

β) Ο εκμεταλλευτής θεαμάτων, ο πράκτορας κρατικών 
λαχείων, ΠΡΟ-ΠΟ, ΛΟΤΤΟ και συναφών, η επιχείρηση 
μεταφοράς προσώπων γενικά, με εξαίρεση τον εκμε¬ 
ταλλευτή ΤΑΞΙ. 

3. Απαλλάσσονται από την υποχρέωση χρησιμοποί¬ 
ησης Ε.Α.Φ.Δ.Σ.Σ. του Ν. 1809/1988 για την έκδοση των 
αποδείξεων λιανικών συναλλαγών το Δημόσιο, οι Δήμοι 
και τα λοιπά Νομικά Πρόσωπα Δημοσίου Δικαίου, οι 
ασφαλιστικές επιχειρήσεις και τα Τραπεζικά - Πιστω¬ 
τικά Ιδρύματα. 

4. Οι αποδείξεις λιανικών συναλλαγών της παραγρά¬ 
φου 5 του άρθρου 7 του Κ.Φ.Α.Σ., καθώς και οι αποδείξεις 
που εκδίδονται εκτός της επαγγελματικής εγκατάστα¬ 
σης του υπόχρεου απεικόνισης συναλλαγών, εξαιρού¬ 
νται από τη χρησιμοποίηση φορολογικού μηχανισμού 
Ε.Α.Φ.Δ.Σ.Σ., με εξαίρεση τους πωλητές (αγρότες - με¬ 
ταπωλητές) σε λαϊκές αγορές. 

5. Όσοι από τους πιο πάνω υπόχρεους απεικόνισης 
συναλλαγών, εκτός από τη συγκεκριμένη δραστηριότη¬ 
τα για την οποία τους παρέχεται η δυνατότητα να μη 
χρησιμοποιούν φορολογικό μηχανισμό Ε.Α.Φ.Δ.Σ.Σ., δια¬ 
τηρούν μόνιμη επαγγελματική εγκατάσταση (κατάστη¬ 
μα), από την οποία πωλούν λιανικώς αγαθά ή παρέχουν 
υπηρεσίες στο κοινό (π.χ. ηλεκτρολόγοι, υδραυλικοί, που 
πωλούν ηλεκτρολογικά ή υδραυλικά είδη) ή από την 
επαγγελματική τους εγκατάσταση ασκούν παράλληλα 
και άλλη δραστηριότητα για την οποία υπάρχει υπο¬ 
χρέωση χρησιμοποίησης φορολογικής ταμειακής μηχα¬ 
νής, υποχρεούνται να εκδίδουν τις αποδείξεις λιανικών 
συναλλαγών, τουλάχιστον για τη δραστηριότητά τους 
αυτή, με τη χρήση φορολογικού μηχανισμού Ε.Α.Φ.Δ.Σ.Σ. 

6. Οι κάτωθι αποφάσεις καταργούνταί: 

α. Η υπ’ αριθμ. 1051082/549/0015/ΠΟΛ. 1082/2.6.2003 
(ΦΕΚ 743 Β') απόφαση του Υπουργού Οικονομίας και 
Οικονομικών «Καθιέρωση υποχρέωσης χρησιμοποίησης 
Ειδικών Ασφαλών Διατάξεων Σήμανσης Στοιχείων του 
Ν. 1809/1988 όπως ισχύει, για την έκδοση, σήμανση και 
διαφύλαξη των στοιχείων του Κ.Β.Σ. (π.δ. 186/1992), που 


εκδίδονται με μηχανογραφικό τρόπο - Συμπλήρωση 
και κωδικοποίηση της Α.Υ.Ο.Ο. 1102389/913/0015/ΠΟΛ. 
1284/20.12.2002 (ΦΕΚ 3 Β'/2003)». 

β. Η υπ’ αριθμ. 1055264/491/0015/ ΠΟΑ. 1061/1.7.2004 
(ΦΕΚ 1051 Β') απόφαση του Υπουργού Οικονομίας και 
Οικονομικών «Προαιρετική χρησιμοποίηση των Ειδικών 
Ασφαλών Φορολογικών Διατάξεων Σήμανσης Στοιχεί¬ 
ων «ΕΑΦΔΣΣ» για τα στοιχεία που εκδίδονται από τον 
υπόχρεο εκτός επαγγελματικής του εγκατάστασης επί 
οχημάτων, με τη χρησιμοποίηση φορητών ηλεκτρονικών 
υπολογιστών». 

7. Η παρούσα απόφαση ισχύει έως και 31.12.2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2013 

Ο Γενικός Γραμματέας 
Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. ΠΟΑ. 1285 (2) 

Τροποποίηση της υπ’ αριθμ. Α.Υ.Ο.Ο./ΠΟΛ.1015/10.1.2012 
(ΦΕΚ Β'257/13.2.2012) «Χρονικά όρια δυνατότητας διά¬ 
θεσης Φ.Η.Μ και φορολογικών μνημών», όπως τροπο¬ 
ποιήθηκε από την υπ’ αριθμ. Α.Υ.Ο.Ο/ΠΟΛ 1200/2012. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ 
ΕΣΟΔΩΝ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις των άρθρων 2 και 11 του Ν. 1809/1988 
(ΦΕΚ 222 Α') «Καθιέρωση Φορολογικών Μηχανισμών και 
άλλες διατάξεις», όπως ισχύουν. 

2. Τις διατάξεις της Α.Υ.Ο.Ο. 1100772/1474/0015/ΠΟΛ 
1135/26-10-2005 (ΦΕΚ 1592 Β') 

3. Τις διατάξεις της Α.Υ.Ο.Ο. 1036197/446/0015/ΠΟΛ. 
1063/26-3-2008 (ΦΕΚ 633 Β') 

4. Τις διατάξεις της Α.Υ.Ο.Ο. ΠΟΑ 1015/10.1.2012 (ΦΕΚ 
Β'257/13.2.2012) 

5. Τις διατάξεις της Α.Υ.Ο.Ο. ΠΟΑ 1200/29.10.2012 (ΦΕΚ 
Β'2900/29.10.2012) 

6. Τις προτάσεις - απόψεις του Συνδέσμου Εισαγωγέων 
Κατασκευαστών Ταμειακών Συστημάτων (ΣΕΚΤ), όπως 
αυτές διατυπώθηκαν με την από 20-11-2013 επιστολή του 
εν λόγω Συνδέσμου (αρ. Πρ. 1177660/20-11-2013). 

7. Την από 17-12-2013 πρόταση της αρμόδιας Διακομ¬ 
ματικής Επιτροπής του άρθρου 7 του Ν. 1809/1988 για 
επιμήκυνση των χρονικών ορίων διάθεσης των θεωρημέ¬ 
νων αδιάθετων αποθεμάτων φορολογικών μηχανισμών. 

8. Την υπ’ αριθμ. Δ6Α1196756ΕΞ2013 απόφαση του Υπουρ¬ 
γού Οικονομικών και του Υφυπουργού Οικονομικών «Συ¬ 
μπλήρωση της αριθ. Δ6Α 1015213/28-1-2013 (Β' 130 και 372) 
απόφασης του Υπουργού Οικονομικών και του Υφυπουργού 
Οικονομικών «Μεταβίβαση αρμοδιοτήτων στον Γ ενικό Γ ραμ- 
ματέα της Γ ενικής Γ ραμματείας Δημοσίων Εσόδων του 
Υπουργείου Οικονομικών» (ΦΕΚ 3317 Β'/27.12.2013). 

9. Την ανάγκη εξυπηρέτησης των επιτηδευματιών, 
υπόχρεων στη χρήση φορολογικών μηχανισμών του 
Ν. 1809/1988, για την προμήθεια φορολογικών μηχα¬ 
νισμών, αλλά και των επιχειρήσεων, διάθεσης αυτών 
στην αγορά. 

10. Ότι από την απόφαση αυτή δεν προκαλείται δα¬ 
πάνη σε βάρος του Κρατικού Προϋπολογισμού, απο¬ 
φασίζουμε: 

1. Η παράγραφος 1 της Α.Υ.Ο.Ο./ΠΟΛ.1015/10.1.2012 (ΦΕΚ 
Β"257/13.2.2012), όπως αντικαταστάθηκε από την παράγρα¬ 
φο 1 της Α.Υ.Ο.Ο/ΠΟΛ 1200/2012, αντικαθίσταται ως εξής: 

«Για τους τύπους ΦΗΜ που έχουν λάβει άδεια καταλ¬ 
ληλότητας από 1-1-2010 και εντεύθεν, σύμφωνα με τις 
Τεχνικές Προδιαγραφές που ορίζονται στην Α.Υ.Ο.Ο. 
1100772/1474/0015/ΠΟΛ1135/26-10-2005 (ΦΕΚ 1592Β') απα¬ 
γορεύεται, μετά τη συμπλήρωση τετραετίας από την 
ημερομηνία χορήγησης της σχετικής άδειας, η σφράγι¬ 
ση (θεώρηση), εισαγωγή και παραγωγή ή η χρηματοδο¬ 
τική μίσθωση των συγκεκριμένων τύπων Φ.Η.Μ. 

Επιτρέπεται όμως η διάθεση τυχόν αποθεμάτων που 
έχουν εισαχθεί, παραχθεί και θεωρηθεί μέχρι και την 
ημερομηνία λήξης της άδειας καταλληλότητας που τους 
έχει χορηγηθεί, έως και για ένα (1) έτος μετά την συ¬ 
μπλήρωση τετραετίας από την ημερομηνία χορήγησης 
της σχετικής άδειας». 

2. Η παράγραφος 2 της Α.Υ.Ο.Ο./ΠΟΛ.1015/10.1.2012 (ΦΕΚ 
Β"257/13.2.2012), όπως αντικαταστάθηκε από την παράγρα¬ 
φο 2 της Α.Υ.Ο.Ο/ΠΟΛ 1200/2012, αντικαθίσταται ως εξής: 

«Τυχόν αποθέματα τύπων ΦΗΜ που έχουν λάβει άδεια 
καταλληλότητας έως και 31-12-2009 και εμπίπτουν 
στις περιπτώσεις της παραγράφου 3 της Α.Υ.Ο.Ο./ 
ΠΟΛ.1063/2008 (ΦΕΚ 633Β'), έχουν δε εισαχθεί, παρα¬ 
χθεί και θεωρηθεί μέχρι και την ημερομηνία λήξης της 
άδειας καταλληλότητας που τους έχει χορηγηθεί, επι¬ 
τρέπεται να διατίθενται έως 30-6-2014». 

3. Η παράγραφος 3 της ΑΥΟΟ/ΠΟΛ 1015/10.1.2012 (ΦΕΚ 
Β' 257/13.2.2012), αντικαθίσταται ως εξής: 

«Αντικατάσταση της φορολογικής μνήμης ΦΗΜ επιτρέ¬ 
πεται μόνο λόγω βλάβης, εφόσον η άδεια καταλληλότη¬ 
τας έχει εκδοθεί σύμφωνα με τις προδιαγραφές που ανα- 
φέρονται στη παράγραφο 3 της Α.Υ.Ο.Ο ΠΟΛ1063/2008 
και βρίσκονται εντός του χρόνου ισχύος της εγγύησης 
καλής λειτουργίας. Για το σκοπό αυτό, επιτρέπεται η 
θεώρηση εισαγόμενων η παραγόμενων φορολογικών 
μνημών και μετά το χρόνο λήξης της άδειας καταλλη¬ 
λότητας των συγκεκριμένων τύπων ΦΗΜ». 

4. Η παράγραφος 4 της ΑΥΟΟ/ΠΟΛ 1015/10.1.2012 (ΦΕΚ 
Β' 257/13.2.2012), αντικαθίσταται ως εξής: 

«Δεν επιτρέπεται η αλλαγή - αντικατάσταση φορολο¬ 
γικών μνημών, λόγω πλήρωσης της παλαιός ή αλλαγής 
κατόχου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2013 

Ο Γ ενικός Γ ραμματέας 
Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. ΠΟΑ. 1282 (3) 

Προληπτικά ή διασφαλιστικά του δημοσίου συμφέρο¬ 
ντος μέτρα άμεσου και επείγοντος χαρακτήρα σε 
περίπτωση φοροδιαφυγής, σύμφωνα με τις διατά¬ 
ξεις των παραγράφων 5, 6 και 7 του άρθρου 46 του 
Ν. 4174/2013, εξειδίκευση των προσώπων σε βάρος 
των οποίων αυτά επιβάλλονται, καθορισμός των πε¬ 
ριπτώσεων ολικής ή μερικής άρσης των μέτρων και 
μη εφαρμογής αυτών, προσδιορισμός χρόνου διατή¬ 
ρησής τους και άλλων ειδικότερων θεμάτων. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 4, 15, 46, 63, 66 και 67 
του Ν. 4174/2013 (Φ.Ε.Κ. 170/Α'/26.7.2013) «Φορολογικές 
διαδικασίες και άλλες διατάξεις», όπως ισχύουν. 


2. Τις διατάξεις των άρθρων 6 και 25 του Ν. 2690/1999 
«Κύρωση του Κώδικα Διοικητικής Διαδικασίας και άλλες 
διατάξεις» (Φ.Ε.Κ. 97/Α717.5.1999), όπως ισχύουν και τις 
διατάξεις του άρθρου 63 του Ν. 2717/1999 «Κώδικας Διοι¬ 
κητικής Δικονομίας» (Φ.Ε.Κ. 45/Α'/9.3.1999), όπως ισχύουν. 

3. Της υποπαραγράφου Ε.2 της παραγράφου Ε' του 
άρθρου πρώτου του Ν. 4093/2012 (Φ.Ε.Κ. Α'222/12.11.2012) 
«Έγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα Μέτρα Εφαρμογής 
του Ν. 4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016», όπως τροποποι¬ 
ήθηκε και ισχύει. 

4. Την αριθ. Δ6Α 1015213 ΕΞ 2013/28.1.2013 (Φ.Ε.Κ. 
130/Β'/28.1.21013 και Φ.Ε.Κ. 372/Β719.2.2013) απόφαση του 
Υπουργού Οικονομικών και του Υφυπουργού Οικονομι¬ 
κών «Μεταβίβαση αρμοδιοτήτων στο Γ ενικό Γ ραμματέα 
της Γ ενικής Γ ραμματείας Δημοσίων Εσόδων του Υπουρ¬ 
γείου Οικονομικών», όπως τροποποιήθηκε με την αριθ. 
Δ6Α 1125239 ΕΞ 2013/8.8.2013 (Φ.Ε.Κ. 2003/Β714.8.2013) 
απόφαση του Υπουργού Οικονομικών και του Υφυπουρ¬ 
γού Οικονομικών. 

5. Την υπ’ αριθμ. Δ6Α1198349/31.12.2013 (ΦΕΚ Β'/3368/ 
31.12.2013) απόφαση του Γενικού Γραμματέα Δημοσίων 
Εσόδων «Μεταβίβαση αρμοδιοτήτων και εξουσιοδότηση 
υπογραφής "Με Εντολή Γ ενικού Γ ραμματέα της Γ ενικής 
Γ ραμματείας Δημοσίων Εσόδων" στους Προϊσταμένους 
των Δημόσιων Οικονομικών Υπηρεσιών (Δ.Ο.Υ), των 
Ελεγκτικών Κέντρων, της Επιχειρησιακής Μονάδας Εί¬ 
σπραξης και της Υπηρεσίας Εσωτερικής Επανεξέτασης, 
καθώς και των υφιστάμενων αυτών οργάνων». 

6. Την υπ’ αριθμ. Δ6Α1198069/31.12.2013 (ΦΕΚ Β73367/ 
31.12.2013) απόφαση του Γενικού Γραμματέα Δημοσίων 
Εσόδων «Μετονομασία και ανακαθορισμός των αρμοδι¬ 
οτήτων και της εσωτερικής διάρθρωσης της Υπηρεσίας 
Εσωτερικής Επανεξέτασης της Γενικής Γραμματείας 
Δημοσίων Εσόδων του Υπουργείου Οικονομικών». 

7. Την ανάγκη εξειδίκευσης των προσώπων σε βάρος 
των οποίων επιβάλλονται τα μέτρα διασφάλισης των 
συμφερόντων του Δημοσίου, σύμφωνα με τις διατά¬ 
ξεις των παραγράφων 5, 6 και 7 του άρθρου 46 του 
Ν. 4174/2013, όπως ισχύει, του καθορισμού των περιπτώ¬ 
σεων κατά τις οποίες τα προληπτικά ή διασφαλιστικά 
του δημοσίου συμφέροντος μέτρα αίρονται εν άλω ή 
εν μέρει, των περιπτώσεων μη εφαρμογής τους, του 
προσδιορισμού του χρόνου διατήρησης αυτών και των 
ειδικότερων θεμάτων εφαρμογής τους, καθώς και την 
ανάγκη ενσωμάτωσης στο σύστημα του Κώδικα Φο¬ 
ρολογικής Διαδικασίας των ήδη προβλεπόμενων στο 
άρθρο 14 του Ν. 2523/97 διασφαλιστικών μέτρων. 

8. Το γεγονός ότι από τις διατάξεις της παρούσας 
απόφασης, δεν προκαλείται επιπλέον δαπάνη σε βάρος 
του κρατικού προϋπολογισμού, αποφασίζουμε: 

Άρθρο 1 

Προληπτικά ή διασφαλιστικά του 

δημοσίου συμφέροντος μέτρα της παραγράφου 5 
του άρθρου 46 του Ν. 4174/2013, 
και προϋποθέσεις επιβολής τους 

1. Τα μέτρα της παραγράφου 5 του άρθρου 46 του 
Ν. 4174/2013, που προστέθηκε με την παράγραφο 9 του 
άρθρου 47 του Ν. 4223 (ΦΕΚ Α'287/31.122013), επιβάλλονται 
άμεσα σε κάθε περίπτωση που η Φορολογική Διοίκηση δια¬ 
πιστώνει, κατόπιν φορολογικού ελέγχου, παραβάσεις φορο¬ 
διαφυγής, κατά τα οριζόμενα στην ίδια ως άνω παράγραφο. 

2. Ειδικότερα, η Φορολογική Διοίκηση απαγορεύεται 
να παραλαμβάνει ή να χορηγεί κάθε έγγραφο που απαι¬ 
τείται κατά τις κείμενες διατάξεις για τη μεταβίβαση 
περιουσιακών στοιχείων, όπως ιδίως δηλώσεις, συμφω¬ 
νητικά, βεβαιώσεις, ή πιστοποιητικά και δεσμεύεται το 
πενήντα τοις εκατό (50%) των καταθέσεων, των πάσης 
φύσεως λογαριασμών, όπως ιδίως των κοινών, υφιστά¬ 
μενων ή νέων, των χρηματικών παρακαταθηκών και του 
χρηματικού περιεχομένου των θυρίδων του παραβάτη 
στα λειτουργούντα στην Ελλάδα πιστωτικά ιδρύματα 
και στο Ταμείο Παρακαταθηκών και Δανείων. Το μη 
χρηματικό περιεχόμενο θυρίδων ως και οι μη χρημα¬ 
τικές παρακαταθήκες, δεσμεύονται στο σύνολό τους. 

3. Τα μέτρα της παραγράφου 5 του άρθρου 46 του 
Ν. 4174/2013, δεν παρακωλύουν τη δυνατότητα της 
Φορολογικής Διοίκησης να ικανοποιεί τις απαιτήσεις 
της από τα δεσμευθέντα περιουσιακά στοιχεία του 
παραβάτη και των προσώπων της παραγράφου 6 του 
Ν. 4174/2013, όπως εξειδικεύονται με το άρθρο 2 της 
παρούσας, με επίσπευση των προβλεπόμενων διαδι¬ 
κασιών εκτέλεσης, σύμφωνα με τις κείμενες διατάξεις. 

Αρθρο 2 

Πρόσωπα σε βάρος των οποίων 
επιβάλλονται τα μέτρα 

1. Τα μέτρα της παραγράφου 5 του άρθρου 46 του 
Ν. 4174/2013, επιβάλλονται σωρευτικά σε βάρος των 
παραβατών νομικών προσώπων ή νομικών οντοτήτων 
και σε βάρος νομικών ή φυσικών προσώπων ή οντοτή¬ 
των που έχουν ή είχαν μία από τις παρακάτω ιδιότητες 
από την τέλεση οποιοσδήποτε παράβασης φοροδια¬ 
φυγής των περιπτώσεων β' και γ' της παραγράφου 1 
του άρθρου 55 του Ν. 4174/2013, όπως ισχύει και μέχρι 
την επιβολή των μέτρων, ανεξάρτητα εάν κατά την επι¬ 
βολή των μέτρων έχουν αποβάλει την ιδιότητα αυτή 
με οποιοδήποτε τρόπο ή για οποιαδήποτε αιτία, και 
προκειμένου : 

α) Για ημεδαπές ανώνυμες εταιρίες, στους πρόεδρους 
και αντιπροέδρους των Δ.Σ., στους διευθύνοντες, εντε¬ 
ταλμένους, συμπράττοντες συμβούλους, στους διοικη¬ 
τές, στους γενικούς διευθυντές, στους διευθυντές, ως 
και εν γένει σε κάθε πρόσωπο εντεταλμένο είτε άμεσα 
από το νόμο είτε από ιδιωτική βούληση είτε με δικαστι¬ 
κή απόφαση είτε από οποιαδήποτε αιτία στη διοίκηση 
ή διαχείριση ή εκπροσώπηση αυτών. Αν ελλείπουν όλα 
τα παραπάνω πρόσωπα, τα μέτρα επιβάλλονται στα 
μέλη των διοικητικών συμβουλίων των εταιριών αυτών. 

β) Για ομόρρυθμες, ετερόρρυθμες και περιορισμέ¬ 
νης ευθύνης εταιρίες, στους ομόρρυθμους εταίρους 
και στους διαχειριστές αυτών και σε κάθε πρόσωπο 
εντεταλμένο από οποιαδήποτε αιτία στη διοίκηση ή 
διαχείριση ή εκπροσώπηση αυτών, και όταν ελλείπουν 
ή απουσιάζουν αυτοί, σε κάθε εταίρο. 

γ) Γ ια συνεταιρισμούς και ενώσεις αυτών στους προέ¬ 
δρους, στους αντιπροέδρους, στους γραμματείς, στους 
ταμίες, καθώς και εν γένει σε κάθε πρόσωπο εντεταλ¬ 
μένο από οποιαδήποτε αιτία στη διοίκηση ή διαχείριση 
ή εκπροσώπηση αυτών. 

δ) Για νομικά πρόσωπα ή νομικές οντότητες εκτός των 
παραπάνω περιπτώσεων, στους εκπροσώπους αυτών 
ως και εν γένει σε κάθε πρόσωπο εντεταλμένο είτε 
άμεσα από το νόμο είτε από ιδιωτική βούληση είτε με 
δικαστική απόφαση είτε από οποιαδήποτε αιτία στη 
διοίκηση ή διαχείριση ή εκπροσώπηση αυτών. 


2. Τα ίδια ως άνω μέτρα επιβάλλονται σωρευτικά και 
σε όλα τα πρόσωπα που είχαν μία από τις παραπάνω 
ιδιότητες κατά την τέλεση οποιοσδήποτε παράβασης 
φοροδιαφυγής των περιπτώσεων δ' και ε' της παρα¬ 
γράφου 1 του άρθρου 55 του Ν. 4174/2013, όπως ισχύει. 

3. Τα μέτρα της παραγράφου 5 του άρθρου 46 του 
Ν. 4174/2013, δεν επιβάλλονται στους εκκαθαριστές και 
στους διορισθέντες με δικαστική απόφαση ως μέλη 
προσωρινών διοικήσεων, εκτός εάν η φοροδιαφυγή που 
τελέστηκε κατά το χρόνο άσκησης των καθηκόντων 
τους αθροιστικά λαμβανόμενη υπερβαίνει τα όρια που 
τίθενται στην ίδια ως άνω παράγραφο. 

Αρθρο 3 

Περιπτώσεις μη εφαρμογής των μέτρων 

1. Τα μέτρα της παραγράφου 5 του άρθρου 46 του 
Ν. 4174/2013, δεν επιβάλλονται στους παραβάτες λήψης 
εικονικών φορολογικών στοιχείων εφόσον η εικονικό- 
τητα ανάγεται αποκλειστικά στο πρόσωπο του εκδότη, 
εκτός εάν από τα πραγματικά περιστατικά αποδεικνύ- 
εται η γνώση του λήπτη περί της εικονικότητας των 
στοιχείων. 

2. Οι δεσμεύσεις του τρίτου εδαφίου της παραγρά¬ 
φου 5 του άρθρου 46 του Ν. 4174/2013, όπως ισχύει, δεν 
εφαρμόζονται: 

α) για ποσά μισθών και συντάξεων που κατατίθενται 
στους οικείους λογαριασμούς φυσικών προσώπων, 
β) για ποσά που καταβάλλονται με χρέωση των τη¬ 
ρούμενων, εκ μέρους του παραβάτη ή εκ μέρους των 
προσώπων της παραγράφου 6 του Ν. 4174/2013, όπως 
εξειδικεύονται με το άρθρο 2 της παρούσας, λογαρια¬ 
σμών σε αντίστοιχη πίστωση λογαριασμών του Δημο¬ 
σίου για την εκπλήρωση φορολογικών υποχρεώσεων 
του παραβάτη, 

γ) για ποσά που προορίζονται για την έκδοση τραπε¬ 
ζικών επιταγών σε διαταγή Ελληνικού Δημοσίου - αρ¬ 
μόδιας Δ.Ο.Υ. του παραβάτη - και Φορέων Κοινωνικής 
Ασφάλισης, για την καταβολή φορολογικών και ασφα¬ 
λιστικών υποχρεώσεων του παραβάτη, 
δ) για αποδοχές εργαζομένων και ασφαλιστικές ει¬ 
σφορές που καταβάλλονται από τον παραβάτη με χρέ¬ 
ωση των τηρουμένων εκ μέρους του λογαριασμών σε 
αντίστοιχη πίστωση των συνδεδεμένων με αυτούς λο¬ 
γαριασμών: ί) των δικαιούχων μισθωτών που συνδέονται 
με αυτόν με σύμβαση παροχής εξαρτημένης εργασίας 
και μ) των Φορέων Κοινωνικής Ασφάλισης. 

ε) εφόσον ο παραβάτης ή τα πρόσωπα της παρα¬ 
γράφου 6 του Ν. 4174/2013, όπως εξειδικεύονται με το 
άρθρο 2 της παρούσας, έχει κατά του Δημοσίου μη 
εκχωρηθείσα ανταπαίτηση, η οποία είναι τουλάχιστον 
ίση με το ποσό του πρώτου εδαφίου της παραγράφου 
5 του άρθρου 46 του Ν. 4174/2013, όπως ισχύει, η οποία 
μπορεί να προταθεί για συμψηφισμό, σύμφωνα με τον 
Κώδικα Φορολογικής Διαδικασίας και με τα κατά τα 
λοιπά οριζόμενα στο άρθρο 83 του Ν.Δ. 356/1974, εφό¬ 
σον ισχύουν και οι λοιπές νόμιμες προϋποθέσεις. Στην 
περίπτωση αυτή ενημερώνονται άμεσα οι υπηρεσίες 
που αναφέρονται στις περιπτώσεις α' και β' της παρα¬ 
γράφου 1 του άρθρου 95 του Ν. 2362/1995, όπως ισχύει, 
ώστε να μην καταβληθεί το οφειλόμενο ποσό σε αυτόν 
ή να μην γίνει δεκτή τυχόν εκχώρηση της απαίτησης 
από αυτόν σε τρίτο πρόσωπο. Γ ια την απόδειξη της 
μη εκχώρησης της απαίτησης υποβάλλεται από τον 
παραβάτη και σχετική υπεύθυνη δήλωση. 

Αρθρο 4 

Διαδικασία εφαρμογής των μέτρων 

1. Για την εφαρμογή των μέτρων της παραγράφου 5 
του άρθρου 46 του Ν. 4174/2013, όπως ισχύει, συντάσ- 
σεται άμεσα, από την αρμόδια για την έκδοση των 
οικείων πράξεων προσδιορισμού των φόρων, τελών και 
εισφορών μετά των τόκων και προστίμων φορολογι¬ 
κή αρχή, πράξη διασφάλισης των συμφερόντων του 
Δημοσίου, σύμφωνα με την Ειδική Έκθεση Ελέγχου. Η 
πράξη αυτή καταχωρείται αυθημερόν στο ηλεκτρονικό 
σύστημα της Γ ενικής Γ ραμματείας Πληροφοριακών Συ¬ 
στημάτων (ΤΑΧΙ3), προκειμένου να ενημερωθούν όλες 
οι φορολογικές αρχές, κοινοποιείται με αντίγραφο της 
σχετικής Ειδικής Έκθεσης Ελέγχου στον παραβάτη 
και στα πρόσωπα της παραγράφου 6 του Ν. 4174/2013, 
όπως εξειδικεύονται με το άρθρο 2 της παρούσας και 
γνωστοποιείται άμεσα με οποιονδήποτε τρόπο στη 
Δ/νση Ελέγχων του Υπουργείου Οικονομικών, στο Τα¬ 
μείο Παρακαταθηκών και Δανείων και στην Τράπεζα της 
Ελλάδος, η οποία υποχρεούται να ενημερώσει σχετικά 
τα λειτουργούντα στην Ελλάδα πιστωτικά ιδρύματα. 
Οι ανωτέρω υπηρεσίες και φορείς υποχρεούνται να 
εφαρμόσουν αμέσως τα μέτρα της παραγράφου 5 του 
άρθρου 46 του Ν. 4174/2013, χωρίς καμία άλλη διαδικα¬ 
σία ή διατύπωση. 

2. Η κατά τα ανωτέρω πράξη διασφάλισης των συμ¬ 
φερόντων του Δημοσίου συνιστά ερώτημα του β' εδα¬ 
φίου της παραγράφου 3 του άρθρου 15 του Ν. 4174/213, 
όπως ισχύει, και το Ταμείο Παρακαταθηκών και Δανείων 
καθώς και τα λειτουργούντα στην Ελλάδα πιστωτικά 
ιδρύματα, υποχρεούνται να ενημερώσουν σε κάθε πε¬ 
ρίπτωση τη φορολογική αρχή που εξέδωσε την πράξη 
για το αντικείμενο της δέσμευσης, κατ' εφαρμογή των 
διατάξεων της παραγράφου 3 του ίδιου ως άνω άρθρου, 
όπως ισχύουν. 

Αρθρο 5 

Ενδικοφανής προσφυγή και αίτημα 
αναστολής εφαρμογής των μέτρων ενώπιον 
της Υπηρεσίας Εσωτερικής Επανεξέτασης 
στο πλαίσιο της ειδικής διοικητικής διαδικασίας 

1. Κατά της πράξης διασφάλισης των συμφερόντων 
του Δημοσίου ο παραβάτης καθώς και τα πρόσωπα της 
παραγράφου 6 του Ν. 4174/2013, όπως εξειδικεύονται 
με το άρθρο 2 της παρούσας, μπορούν να υποβάλουν 
ενδικοφανή προσφυγή συμφώνα με το άρθρο 63 του 
Ν. 4174/2013, όπως ισχύει. Η προθεσμία για την άσκηση 
ενδικοφανούς προσφυγής και η άσκηση της δεν ανα¬ 
στέλλουν την εφαρμογή των μέτρων. Ταυτόχρονα με 
την ενδικοφανή προσφυγή μπορεί να υποβληθεί και 
αίτημα αναστολής εφαρμογής των μέτρων. 

2. Η Υπηρεσία Εσωτερικής Επανεξέτασης δύναται να 
αναστείλει εν άλω ή εν μέρει την εφαρμογή των μέτρων, 
μέχρι την κοινοποίηση της απόφασης της, μόνο στην 
περίπτωση κατά την οποία η εφαρμογή τους θα είχε 
ως συνέπεια ανεπανόρθωτη βλάβη για τον αιτούντα, 
εφαρμοζομένων κατά τα λοιπά των οριζομένων στο 
τρίτο εδάφιο της παραγράφου 4 του άρθρου 63 του 
Ν. 4174/2013, όπως ισχύει. Η προθεσμία για την άσκηση 
προσφυγής και η άσκησή της κατά των αποφάσεων 
της Υπηρεσίας Εσωτερικής Επανεξέτασης τόσο επί της 
πράξης διασφάλισης όσο και επί των πράξεων προσδι¬ 
ορισμού των οικείων φόρων, τελών, εισφορών μετά των 


τόκων και προστίμων δεν αναστέλλουν την εφαρμογή 
των μέτρων. 

3. Γ ια την εξέταση της ενδικοφανούς προσφυγής και 
της αίτησης αναστολής εφαρμογής των μέτρων εφαρ¬ 
μόζονται κατά τα λοιπά οι διατάξεις του άρθρου 63 
του Ν. 4174/2013, όπως ισχύει και οι κατ' εξουσιοδότηση 
αυτού εκδοθείσες αποφάσεις. 

4. Σε περίπτωση αναστολής εφαρμογής των μέτρων 
ή ακύρωσης εν άλω ή εν μέρει ή τροποποίησης της 
πράξης διασφάλισης των συμφερόντων του Δημοσί¬ 
ου, η Υπηρεσία Εσωτερικής Επανεξέτασης ενημερώνει 
με οποιονδήποτε τρόπο τη Διεύθυνση Ελέγχων του 
Υπουργείου Οικονομικών, το Ταμείο Παρακαταθηκών 
και Δανείων και την Τράπεζα της Ελλάδος, η οποία 
υποχρεούται να ενημερώσει σχετικά τα λειτουργούντα 
στην Ελλάδα πιστωτικά ιδρύματα. 

Αρθρο 6 

Περιπτώσεις ολικής ή μερικής άρσης των μέτρων 

1. Οι δεσμεύσεις περιοριστικά και μόνο του τρίτου εδα¬ 
φίου της παραγράφου 5 του άρθρου 46 του Ν. 4174/2013, 
αίρονται: 

α) μετά την καταβολή τουλάχιστον του σαράντα τοις 
εκατό (40%) του συνολικά προσδιορισθέντος ποσού των 
οικείων φόρων, τελών και εισφορών μετά των τόκων και 
προστίμων, σε περίπτωση μη αμφισβήτησης των οικείων 
πράξεων προσδιορισμού από τον υπόχρεο, 

β) μετά την καταβολή τουλάχιστον του πενήντα τοις 
εκατό (50%) του συνολικά προσδιορισθέντος ποσού των 
οικείων φόρων, τελών και εισφορών μετά των τόκων και 
προστίμων, σε περίπτωση αμφισβήτησης των οικείων 
πράξεων προσδιορισμού από τον υπόχρεο. 

2. Τα μέτρα της παραγράφου 5 του άρθρου 46 του 
Ν. 4174/2013, αίρονται υποχρεωτικά στο σύνολό τους : 

α) με την καταβολή ποσού πάνω από το εβδομήντα 
τοις εκατό (70%) του συνολικά προσδιορισθέντος πο¬ 
σού των οικείων φόρων, τελών και εισφορών μετά των 
τόκων και προστίμων, 

β) εφόσον παύουν να υφίστανται οι προϋποθέσεις 
εφαρμογής τους, λόγω έκδοσης απόφασης από την 
Υπηρεσία Εσωτερικής Επανεξέτασης που ακυρώνει για 
λόγους ουσίας ή τροποποιεί τις οικείες πράξεις προσδι¬ 
ορισμού ή κατόπιν οριστικής απόφασης του διοικητικού 
δικαστηρίου που ακυρώνει για λόγους ουσίας ή τροπο¬ 
ποιεί τις οικείες αποφάσεις της Υπηρεσίας Εσωτερικής 
Επανεξέτασης, 

γ) μετά την πάροδο πέντε (5) ετών από την έκδοση 
των οικείων πράξεων προσδιορισμού. 

3. Στις περιπτώσεις ένταξης σε πρόγραμμα ρύθμισης 
καταβολής των οικείων των μέτρων φορολογικών οφει¬ 
λών του παραβάτη σε δόσεις αίρεται περιοριστικά και 
μόνο το μέτρο της δέσμευσης του τρίτου εδαφίου της 
παραγράφου 5 του άρθρου 46 του Ν. 4174/2013, το οποίο 
αναβιώνει άμεσα σε περίπτωση που η ρύθμιση παύει να 
ισχύει σύμφωνα με τις κείμενες διατάξεις. 

Εξαιρετικά, τα οριζόμενα στο προηγούμενο εδάφιο 
καταλαμβάνουν και περιπτώσεις για τις οποίες έχουν 
εφαρμοστεί μέτρα διασφάλισης των συμφερόντων του 
Δημοσίου σε περίπτωση φοροδιαφυγής με προϊσχύου- 
σες του Ν. 4174/2013, όπως ισχύει, διατάξεις. 

4. Οι απαγορεύσεις του δευτέρου εδαφίου της παρα¬ 
γράφου 5 του άρθρου 46 του Ν.4174/2013, αίρονται σε 
περίπτωση μεταβίβασης ακινήτων, με την προϋπόθεση 

ότι το τίμημα της μεταβίβασης θα αποδοθεί στο Δη¬ 
μόσιο για την καταβολή των οικείων φόρων, τελών και 
εισφορών μετά των τόκων και προστίμων. Στην περί¬ 
πτωση που το τίμημα είναι ανώτερο του συνόλου της 
ως άνω φορολογικής οφειλής, αποδίδεται στο Δημόσιο 
ποσό ίσο με το σύνολο της οφειλής. Στην περίπτωση 
που το τίμημα είναι κατώτερο του συνόλου της ως 
άνω φορολογικής οφειλής, από το αποδιδόμενο τίμη¬ 
μα εξοφλούνται τα ποσά των οικείων φόρων, τελών 
και εισφορών μετά των νομίμων τόκων ή προστίμων, 
σύμφωνα με τις διατάξεις του άρθρου 44 του Κώδικα 
Φορολογικής Διαδικασίας. 

5. Τα μέτρα της παραγράφου 5 του άρθρου 46 του 
Ν. 4174/2013, δύναται να αρθούν στο σύνολό τους εφό¬ 
σον η είσπραξη των οικείων φόρων, τελών και εισφορών 
μετά των τόκων και προστίμων έχει διασφαλιστεί πλή¬ 
ρως με οποιονδήποτε τρόπο προβλέπεται στον Κώδικα 
Φορολογικής Διαδικασίας και στο ν.δ. 356/1974 περί 
Κώδικα Εισπράξεως Δημοσίων Εσόδων. 

6. Σε κάθε περίπτωση εφαρμογής των διατάξεων των 
προηγούμενων παραγράφων του παρόντος άρθρου η 
φορολογική αρχή που εξέδωσε την πράξη διασφάλισης 
των συμφερόντων του Δημοσίου ενημερώνει τον παρα¬ 
βάτη, τα πρόσωπα της παραγράφου 6 του Ν. 4174/2013, 
τις υπηρεσίες και τους φορείς κατά περίπτωση. 

Η παρούσα απόφαση έχει ισχύ από την έναρξη του 
παρόντος φορολογικού έτους κατά την έννοια των δια¬ 
τάξεων της παραγράφου 1 του άρθρου 8 του ν. 4172/2013 
(ΦΕΚ Α' 167). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2013 

Ο Γενικός Γραμματέας 
Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. ΠΟΑ. 1286 (4) 

Τρόπος παρακολούθησης μη τιμολογηθέντων 
αποθεμάτων 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ ΤΟΥ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 19 του άρθρου 6 
του Κώδικα Φορολογικής Απεικόνισης Συναλλαγών 
(Ν. 4093/2012, υποπαράγραφος Ε1), όπως τέθηκαν με 
τις διατάξεις της παραγράφου 5 του άρθρου 51 του 
Ν. 4223/2013 (ΦΕΚ 287 Α'/31.12.2013). 

2. Την ανάγκη καθορισμού του τρόπου παρακολού¬ 
θησης των παραλαμβανομένων και μη τιμολογημένων 
ακόμη από τους προμηθευτές αποθεμάτων, καθώς και 
των αποθεμάτων που διακινούνται και εκκρεμεί τιμο¬ 
λόγηση. 

3. Ότι, από την απόφαση αυτή, δεν προκαλείται δα¬ 
πάνη σε βάρος του Κρατικού Προϋπολογισμού, απο¬ 
φασίζουμε: 

Ορίζουμε τις κατάλληλες δικλείδες για την παρακο¬ 
λούθηση των παραλαμβανομένων και μη τιμολογημένων 
ακόμη από τους προμηθευτές αποθεμάτων, καθώς και 
των αποθεμάτων που διακινούνται και εκκρεμεί τιμο¬ 
λόγηση, ως εξής: 


1. Για την αποστολή, την παράδοση ή τη διακίνηση 
αποθεμάτων, με σκοπό την πώληση, απευθείας ή μέσω 
τρίτου, εφόσον δεν εκδίδονται άμεσα με την αποστολή, 
την παράδοση ή τη διακίνηση των αποθεμάτων φορο¬ 
λογικά στοιχεία αξίας, που συνοδεύουν τα αποθέματα 
μέχρι τον τελικό προορισμό τους, συντάσσεται από τον 
εκδότη του στοιχείου αξίας δικαιολογητικό έγγραφο 
μη τιμολογηθέντων αποθεμάτων με περιεχόμενο τα 
δεδομένα των παραγράφων 9, 10 και 11 του άρθρου 
6 του Κώδικα Φορολογικής Απεικόνισης Συναλλαγών 
(Κ.Φ.Α.Σ. - ν. 4093/2012, υποπαράγραφος Ε1), πλην της 
τιμής μονάδας, της αξίας και του Φ.Π.Α. των αποθε¬ 
μάτων. 

Το ανωτέρω δικαιολογητικό συντάσσεται για την 
παραλαβή αποθεμάτων από τον αγοραστή (υπόχρεο 
απεικόνισης συναλλαγών) αυτών, εφόσον δεν παρα- 
δίδεται σ’ αυτόν, κατά την παραλαβή τους, τιμολόγιο 
του προμηθευτή αυτών ή αντίτυπο του δικαιολογητικού 
εγγράφου μη τιμολογηθέντων αποθεμάτων ή δεν εκδί- 
δεται άμεσα με την παραλαβή τους τίτλος κτήσης του 
άρθρου 5 παράγραφος 6 του Κ.Φ.Α.Σ.. 

2. Το ανωτέρω δικαιολογητικό συντάσσεται κατά το 
χρόνο της αποστολής ή της παράδοσης ή της παρα¬ 
λαβής ή της διακίνησης, συνοδεύει τα αποθέματα μέ¬ 
χρι τον τελικό προορισμό τους και διαφυλάσσεται στις 
εγκαταστάσεις του προμηθευτή και του αγοραστή, πλην 
των ιδιωτών, των αποθεμάτων. Εφόσον, με κατάλληλες 
δικλείδες, διασφαλίζεται ότι, ο χρόνος σύνταξης αυτού 
είναι πριν από την έναρξη της διακίνησης, καθώς και το 
περιεχόμενο αυτού, το ανωτέρω δικαιολογητικό μπορεί 
να βρίσκεται σε άυλη μορφή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2013 

Ο Γ ενικός Γ ραμματέας 
Δημοσίων Εσόδων 
©ΕΟΧΑΡΗΣ ΘΕΟΧΑΡΗΣ 

-♦- 

Αριθμ. Υ4α/81673/13 (5) 

Κατάργηση ιατρικού τμήματος και μεταφορά θέσεων 
με το προσωπικό που τις κατέχει. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: α) του άρθρου 3 (παρ. 5)του Ν. 1579/85 
(ΦΕΚ 217Α') «Ρυθμίσεις για την εφαρμογή και ανάπτυξη 
του ΕΣΥ» 

β) του άρθρου 12 του Ν. 3204/03 «Τροποποίηση και 
συμπλήρωση της Νομοθεσίας για το Εθνικό Σύστημα 
Υγείας και ρυθμίσεις άλλων θεμάτων αρμοδιότητας του 
Υπουργείου Υγείας» (ΦΕΚ 296Α') 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π. Δ/τος 63/2005 (ΦΕΚ 98Α). 

δ) της υπ’ αριθμ. Υ10δ/οικ.97174/13 Υπουργικής απόφα¬ 
σης συνδυαστικά με την με αρ. πρωτ. ΥΙΟδ/οικ 101656/13 
Εγκύκλιο του Γ ενικού Γ ραμματέα του Υπουργείου Υγεί¬ 
ας. 

2. Το υπ’ αριθμ. Υ10δ/οικ.105953/13 έγγραφο της Δ/ 
νσης Προσωπικού Ν.Π. του Υπουργείου Υγείας, σχετι¬ 
κά με κατάργηση τμημάτων του Νοσοκομείου Ειδικών 
Παθήσεων Θεσσαλονίκης. 

3. Το γεγονός ότι από την εφαρμογή των διατάξεων της απόφασης αυτής δεν προκαλείται δαπάνη σε βάρος 
του κρατικού προϋπολογισμού. 

4. Τις υπ'αριθ. 28/5-8-2013 και 31/30-10-2013 αποφάσεις του ΚΕ.Σ.Υ.ΠΕ., αποφασίζουμε: 

Α. Α1. Κατ' εξουσιοδότηση της διάταξης του άρθρου 3 (παρ. 5) του Ν. 1579/85 (ΦΕΚ 217Α') και δεδομένης της 
νεότερης διάρθρωσης της ιατρικής Υπηρεσίας του Νοσοκομείου Ειδικών Παθήσεων Θεσσαλονίκης, οι παρακάτω 
θέσεις ειδικευόμενων ιατρών που έχουν συσταθεί σε αυτό, μεταφέρονται ανά ειδικότητα και προστίθενται στους 
οργανισμούς Νοσοκομείων του νομού Θεσσαλονίκης, αρμοδιότητας της 3ης και 4ης ΥΠΕ, ως εξής: 

Α.2. Μετά την υλοποίηση της υπ’ αριθμ. Υ4α/οικ 123770 Κοινή Υπουργική Απόφαση «Οργανισμός του Γενικού 
Νοσοκομείου Θεσσαλονίκης Γ.Παπανικολάου» (ΦΕΚ 3485/Β'/2012) και την ουσιαστική κατάργηση του Παθολογικού 
τμήματος του Ν. Ειδικών Παθήσεων Θεσσαλονίκης , οι θέσεις ειδικευόμενων ιατρών ειδικότητας Παθολογίας, 
μεταφέρονται και προστίθενται στα κάτωθι Νοσοκομεία υποδοχής: 


ΕΙΔΙΚΟΤΗΤΑ 

ΝΟΣ. ΥΠΟΔΟΧΗΣ 

ΑΡΙΘ. ΜΕΤΑΦΕΡΟΜ. ΘΕΣΕΩΝ 

ΠΑΘΟΛΟΓΙΑΣ 

ΓΝ ΘΕΣ. Γ. ΠΑΠΑΝΙΚΟΛΑΟΥ 

8 

ΠΑΘΟΛΟΓΙΑΣ 

ΓΕΝ. ΝΟΣ. ΠΑΠΑΓΕΩΡΓΙΟΥ 

3 

ΠΑΘΟΛΟΓΙΑΣ 

Α' ΓΕΝ. ΝΟΣ. ΘΕΣ. ΑΓ. ΠΑΥΛΟΣ 

3 

ΣΥΝΟΛΟ ΘΕΣΕΩΝ ΕΙΔΙΚ. ΠΑΘΟΛΟΓΙΑΣ ΥΠΟ ΜΕΤΑΦΟΡΑ 

14 


Α.3 Μετά την υλοποίηση της υπ’ αριθμ. Υ4α/οικ 79602 (ΦΕΚ 2064/Β/2013) και την κατάργηση του Παιδιατρικού 
τμήματος του Ν. Ειδικών Παθήσεων Θεσσαλονίκης , οι θέσεις ειδικευόμενων ιατρών ειδικότητας Παιδιατρικής, 
μεταφέρονται και προστίθενται στα κάτωθι Νοσοκομεία υποδοχής: 


ΕΙΔΙΚΟΤΗΤΑ 

ΝΟΣ. ΥΠΟΔΟΧΗΣ 

ΑΡΙΘ. ΜΕΤΑΦΕΡΟΜ. ΘΕΣΕΩΝ 

ΠΑΙΔΙΑΤΡΙΚΗΣ 

ΓΕΝ. ΝΟΣ. ΘΕΣ. ΓΕΝΝΗΜΑΤΑΣ 

5 

ΠΑΙΔΙΑΤΡΙΚΗΣ 

ΓΕΝ. ΝΟΣ. ΠΑΠΑΓΕΩΡΓΙΟΥ 

4 

ΠΑΙΔΙΑΤΡΙΚΗΣ 

Π.Γ.Ν ΑΧΕΠΑ 

5 

ΣΥΝΟΛΟ ΘΕΣΕΩΝ ΕΙΔΙΚ. ΠΑΙΔΙΑΤΡΙΚΗΣ ΥΠΟ ΜΕΤΑΦΟΡΑ 

14 


Β. Β1. Το υφιστάμενο τμήμα Βιοπαθολογίας - Βιοχημείας του Ν. Ειδικών Παθήσεων Θεσσαλονίκης , με τις δι¬ 
ατάξεις της παρούσας απόφασης καταργείται, οι δε δραστηριότητες του θα ασκούνται πλέον στα πλαίσια του 
λειτουργούντος τμήματος της Ιατρικής Υπηρεσίας του Γενικού Νοσοκομείου Θεσσαλονίκης ΙΠΠΟΚΡΑΤΕΙΟ του 
αντίστοιχου ενιαίου ΝΠΔΔ. 

Β2. Οι πέντε (5) υφιστάμενες οργανικές θέσεις ειδικευμένων ιατρών ΕΣΥ ειδικότητας Ιατρικής Βιοπαθολογίας 
του Ν. Ειδικών Παθήσεων Θεσσαλονίκης , μεταφέρονται και προστίθενται στον οργανισμό του ΓΝΘ ΙΠΠΟΚΡΑΤΕΙΟ 
του αντίστοιχου ενιαίου ΝΠΔΔ (μαζί με το προσωπικό που τις κατέχει). 

Β3. Οι θέσεις ειδικευόμενων ιατρών ειδικότητας Ιατρικής Βιοπαθολογίας, του Ν. Ειδικών Παθήσεων Θεσσαλο¬ 
νίκης , μεταφέρονται και προστίθενται στα κάτωθι Νοσοκομεία υποδοχής: 


ΕΙΔΙΚΟΤΗΤΑ 

ΝΟΣΎΠΟΔΟΧΗΣ 

ΑΡΙΘ. ΜΕΤΑΦΕΡΟΜ. ΘΕΣΕΩΝ 

Ιατρικής Βιοπαθολογίας 

Γ.Ν ΘΕΣ.ΙΠΠΟΚΡΑΤΕΙΟ 
(του αντίστοιχου ενιαίου ΝΠΔΔ) 

4 

Ιατρικής Βιοπαθολογίας 

Α' Γ.Ν.Θ ΑΓΙΟΣ ΠΑΥΛΟΣ 

1 

ΣΥΝΟΛΟ ΘΕΣΕΩΝ ΕΙΔΙΚ. ΙΑΤΡΙΚΗΣ ΒΙΟΠΑΘΟΛΟΓΙΑΣ ΥΠΟ ΜΕΤΑΦΟΡΑ 

5 


Γ. Με την παρούσα απόφαση μεταφέρονται και οι ειδικευόμενοι ιατροί που είχαν τοποθετηθεί στις παραπάνω 
θέσεις, μέχρι την λήξη της σύμβασής τους. Οι υπηρετούντες ειδικευόμενοι θα υπογράψουν νέα σύμβαση εργα¬ 
σίας, διάρκειας ίσης με το υπόλοιπο της αρχικής τους σύμβασης χρόνο ειδίκευσης για τη απόκτηση του τίτλου 
ειδικότητάς τους. 

Σε περίπτωση που κατά τη μεταφορά των ανωτέρω θέσεων στα Νοσοκομεία υποδοχής, δεν πληρούνται οι 
τιθέμενες από τις διατάξεις του Ν. 123/75 (ΦΕΚ 172/Α'/1975) προϋποθέσεις, εφαρμόζονται οι διατάξεις της υπ’ 
αριθμ. Υ1 Οδ/οικ.97174/13 Υπουργικής απόφασης (ΦΕΚ 2760/Β') με γνώμονα πάντα την τήρηση των στοιχειωδών 
απαιτήσεων καλής εκπαίδευσης. 

Μετά την δημοσίευση της παρούσας απόφασης και την τοποθέτηση όλων των ειδικευόμενων των οποίων εκ- 
κρεμούν αιτήσεις μέχρι την ημερομηνία δημοσίευσής της, η αρμόδια Διεύθυνση Δημόσιας Υγείας και Κοινωνικής 
Μέριμνας της οικείας Περιφέρειας, στην οποία κοινοποιείται η παρούσα, οφείλει να παρέχει άμεση ενημέρωση 
στην Υπηρεσία μας, προκειμένου στη συνέχεια να καταστεί δυνατή η μεταφορά /μετατροπή/ κατάργηση των 
θέσεων προκειμένου σε κάθε περίπτωση να ισχύουν τα όρια που θέτει ο Ν.123/75 (ΦΕΚ 172/Α71975), όπως ισχύει, 
σύμφωνα με τις ισχύουσες διατάξεις. 

Τα ανωτέρω ισχύουν και για τις θέσεις των ειδικευο- 
μένων ιατρών ειδικότητας Παιδιατρικής που μεταφέρ- 
θηκαν στο ΓΝΘ ΙΠΠΟΚΡΑΤΕΙΟ με τις διατάξεις της υπ’ 
αριθμ. Υ4α/οικ. 79602/2013 Υπουργικής Απόφασης, (ΦΕΚ 
2064 Β'/13), όπως έχει τροποποιηθεί και ισχύει. 


Η απόφαση αυτή δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2013 

Ο ΥΠΟΥΡΓΟΣ 

